**Príloha č.7**

**Všeobecné podmienky poskytovania Servisných služieb**

(ďalej len „**Podmienky**“)

1. **Rámcové vymedzenie Servisných služieb**
   1. Zhotoviteľ je povinný okrem zmluvných podmienok dohodnutých v ZMLUVE O DIELO A O SERVISE KOGENERAČNÝH JEDNOTIEK pre výkon Servisných služieb vykonávať Servisné služby v rozsahu podľa týchto Podmienok.
   2. Servisnými službami (ďalej len „**servis**“) sa rozumie
      1. **Preventívna údržba,** čo znamená dodanie všetkého materiálu a vykonanie všetkých činností, ktoré sú potrebné na vykonanie údržby predpísanej servisným plánom výrobcu pre daný typ kogeneračnej jednotky (ďalej len „KGJ“), počas celej technickej životnosti KGJ (min. 79 999 mth) vrátane olejového servisu (dodávka, preprava, skladovanie a likvidácia motorového oleja a analýzy motorového oleja), na 4. ks kogeneračných jednotiek, ktoré sú určené pre kombinovanú výrobu elektriny a tepla (KVET) v areáli Centrálneho tepelného zdroja Chrenová v Nitre. Ide o kogeneračné jednotky, ktoré budú dodané v rámci predmetu zákazky verejnej súťaže „Dodávka kogeneračných jednotiek CTZ CHRENOVÁ vrátane servisných služieb“.
      2. **Opravný servis,** čo znamená dodanie všetkého materiálu a vykonanie všetkých činností, ktoré sú potrebné na odstránenie všetkých porúch, ktoré sa vyskytnú počas celej technickej životnosti KGJ (min. 79 999 mth).
      3. **Monitoring a vzdialená správa**, čo znamená Online sledovanie počtu ubehnutých mth za účelom plánovania a vykonávania servisných úkonov vykonávaných zhotoviteľom počas celej technickej životnosti KGJ (min. 79 999 mth).
      4. **Modernizácia a aktualizácia počítačových programov riadiacich systémov,** čo znamená bezodplatné zabezpečenie aktuálnej verzie počítačových programov riadiacich systémov počas celej technickej životnosti KGJ (min. 79 999 mth).
      5. **Administratívna a technická podpora,** čo znamená podrobné vedenie servisnej dokumentácie počas celej technickej životnosti KGJ (min. 79 999 mth).
   3. Zhotoviteľ zaručuje disponibilitu KGJ min. 95% počas celej technickej životnosti KGJ (min. 79 999 mth), pričom disponibilita je definovaná nasledovne:

disponibilita je percento času, kedy je systém v prevádzky schopnom stave, čo vyjadruje vzorec:

A = (TM + TF + TC + TI) / 8.760 \* 100

kde:

TM: prestoj kvôli pravidelnej údržbe

TF: prestoj mimo oblasti zodpovednosti zhotoviteľa, napr. vyššia moc

TC: prestoj z dôvodov na strane odberateľa

TI: skutočné mth (podľa merača mth)

A: ročná disponibilita v %

* 1. Objednávateľ je povinný vykonávať v rámci preventívnej údržby predpísanej servisným plánom výrobcu pre daný typ KGJ tieto činnosti:

1. každodennú kontrolu (inšpekciu) KGJ,
2. analýzu chladiacej vody,
3. premazávanie ložísk generátora,
4. kontrola, nastavenie a čistenie zapaľovacích sviečok,
5. kontrola spotreby motorového oleja,
6. odber vzoriek motorového oleja,
7. odber vzoriek nemrznúcej chladiacej zmesi,
8. odborné prehliadky a skúšky, úradné skúšky VZT predpísané platnou legislatívou, revízie detektorov výskytu spáliteľných plynov a oxidu uhoľnatého,
9. čistenie a kontrolu komínov a dymovodov,
   1. Zhotoviteľ je povinný vykonať aj tieto činnosti:
10. predložiť popis prác spojených s realizáciou údržby,
11. chemické vyčistenie spalinového výmenníka KGJ minimálne jedenkrát ročne a vždy, keď teplota spalín za výmenníkom pri menovitom výkone presahuje 130o C,
12. archivovať prevádzkové štatistiky pre budúcu optimalizáciu,
13. poskytovať nepretržitú telefonickú podporu v slovenskom alebo českom jazyku,
    1. O každom vykonanom servisnom zásahu bude Zhotoviteľom vyhotovený servisný protokol, v ktorom Objednávateľ potvrdí vykonanie príslušného servisného zásahu a bude zaznamenaný aj v prevádzkovej knihe KGJ.
    2. Pre stanovenie počtu ubehnutých mth je rozhodujúci údaj merača mth riadiaceho systému KGJ.
14. **Ďalšie povinností Zhotoviteľa**
    1. Zhotoviteľ je povinný Objednávateľovi včas navrhnúť vhodný termín na vykonanie predmetnej údržby, alebo opráv. Zhotoviteľ odsúhlasí dátum zahájenia prác s Objednávateľom nie neskôr ako 15 dní pred zahájením prác.
    2. Zhotoviteľ môže poveriť realizáciou servisného zásahu, alebo jeho časti iný právny subjekt, pričom ďalej nesie zodpovednosť, ako keby servis vykonával on sám.
    3. Ak Zhotoviteľ zistí pri vykonávaní servisu skryté prekážky týkajúce sa predmetu servisu a tieto prekážky znemožňujú jeho vykonanie, je Zhotoviteľ povinný túto skutočnosť oznámiť bez zbytočného odkladu Objednávateľovi a navrhnúť mu ďalší postup.
    4. Pracovníci Zhotoviteľa sú povinní v priestoroch Objednávateľa dodržiavať pokyny Objednávateľa zabezpečujúce bezpečnosť a ochranu zdravia pri práci a požiarnu bezpečnosť.
15. **Zodpovednosť za vady servisu**
    1. Zhotoviteľ sa zaväzuje, že preventívnu údržbu podľa bodu 1.2.1. vykoná po odsúhlasení termínu objednávateľom. Zhotoviteľ navrhne termín plánovaného servisného úkonu na základe počtu ubehnutých mth KGJ vždy v primeranej dobe vopred Miestom ohlasovania potreby servisu a počtu odpracovaných mth je *– doplní Zhotoviteľ.*
    2. Zhotoviteľ sa zaväzuje k reakčnej dobe pre zahájenie diagnostiky nahlásenej potreby servisu do 24 hodín po obdržaní hlásenia. Presný dátum začatia ďalších opatrení pre odstránenie poruchy bude odsúhlasený na základe výsledkov diagnostiky, začatie opatrení však zabezpečí Zhotoviteľ najneskôr do 48 hodín od prijatia hlásenia pokiaľ sa Strany nedohodli inak. Podmienkou uvedených reakčných dôb sú funkčné prostriedky diaľkového monitoringu KGJ.
    3. V prípade závažnej havárie, kedy je ohrozený majetok a zdravie osôb je Zhotoviteľ povinný nastúpiť na výkon servisu bezodkladne, ako bol o takej havárii upovedomený, a to v rozsahu, aký je možné od neho spravodlivo požadovať, inak môže Objednávateľ zabezpečiť výkon servis aj u tretej osoby na náklady Zhotoviteľa.
    4. Vykonaný servisný zásah má vadu, ak KGJ nedosahuje predpísané parametre v dôsledku nekvalitne vykonaného servisného zásahu, berúc do úvahy počet odpracovaných mth od jej uvedenia do prevádzky.
    5. Zhotoviteľ zodpovedá za vady, ktoré boli spôsobené jeho servisným zásahom. Takéto vady je Objednávateľ povinný bez zbytočného odkladu po ich zistení ohlásiť na kontakt Zhotoviteľa. Zhotoviteľ je povinný bez zbytočného odkladu pristúpiť k riešeniu nahlásenej vady servisu. Ak zistené vady boli spôsobené Zhotoviteľom je povinný odstrániť ich na vlastné náklady. Záručná doba dodaných náhradných dielov je 24 mesiacov.
    6. Zodpovednosť za Vady (vrátane vád servisu) a záruka za akosť sa spravujú príslušnými ustanoveniami ZMLUVY O DIELO A O SERVISE KOGENERAČNÝH JEDNOTIEK. Skryté aj zjavné vady servisu, ktoré vznikli preukázateľne z chybného materiálu dodaného Zhotoviteľom alebo z chybnej práce Zhotoviteľa vrátane škôd na Zariadení/Zariadeniach, ktoré zavinil Zhotoviteľ, alebo jeho pomocný personál, budú s vylúčením akýchkoľvek ďalších nárokov Objednávateľa odstránené dodatočnou nápravou v lehote najneskôr 15 kalendárnych dní od oznámenia, inak v lehote, na ktorej sa zmluvné strany dohodli s ohľadom na obvyklú lehotu, v akej sa daná vada obvykle odstraňuje; čl. 13 bod 13.7. ZMLUVY O DIELO A O SERVISE KOGENERAČNÝCH JEDNOTIEK sa uplatňuje. Vady je Objednávateľ povinný písomne oznámiť Zhotoviteľovi bezodkladne po tom, ako boli zistené. Náklady bezprostredne súvisiace s nápravou znáša Zhotoviteľ a to všetky náklady súvisiace s náhradným kusom vrátane nákladov na jeho zaslanie, ako aj primerané náklady na demontáž a montáž, teda aj cestná daň, prepravné a iné materiálové náklady vrátane nákladov v súvislosti s poskytnutím montérov a pomocníkov. Pri neúspešnom dodatočnom plnení ostáva zachované právo Objednávateľa na zníženie alebo zľavu z ceny.
16. **Prechod vlastníctva a nebezpečenstva škody**
    1. Prechodom vlastníctva, pokiaľ v ZMLUVE O DIELO A O SERVISE KOGENERAČNÝH JEDNOTIEK nie je určené inak, sa rozumie prechod vlastníctva k dodaným náhradným dielom, spotrebnému materiálu a prevádzkovým hmotám a spravuje sa touto časťou Podmienok.
    2. Vlastnícke práva k náhradným dielom, spotrebnému materiálu a prevádzkovým hmotám prechádzajú na Objednávateľa momentom ich zrealizovania na predmetnej KGJ, alebo momentom ich dodania do skladovacích priestorov Objednávateľa na adrese inštalácie KGJ za účelom ich zrealizovania na predmetnej KGJ. Zhotoviteľ ručí Objednávateľovi, že na tieto náhradné diely, spotrebný materiál a prevádzkové hmoty sa nevzťahujú žiadne práva akýchkoľvek tretích strán.
    3. Zhotoviteľovi zostáva vlastnícke právo ku všetkým vymeneným náhradným dielom a opotrebovanému spotrebnému materiálu a ako také je povinný ich odstrániť z adresy inštalácie KGJ. Vlastnícke právo k týmto náhradným dielom a spotrebnému materiálu prechádza z Objednávateľa na Zhotoviteľa na adrese inštalácie momentom zrealizovania nových náhradných dielov a spotrebného materiálu. Objednávateľ ručí Zhotoviteľovi, že na tieto náhradné diely a spotrebný materiál sa nevzťahujú žiadne práva akýchkoľvek tretích strán.
    4. Nebezpečenstvo škody na náhradných dieloch, spotrebnom materiáli a prevádzkových hmotách prechádza na Objednávateľa momentom ich prevzatia Objednávateľom na adrese inštalácie KGJ, alebo momentom ich aplikácie na KGJ.